রবিন ল্য নরমঁদ
রবিন আইমে রবার্ত ল্য নরমঁদ (ফরাসি: Robin Le Normand; জন্ম: ১১ নভেম্বর ১৯৯৬; রবিন ল্য নরমঁদ নামে সুপরিচিত) হলেন একজন ফরাসি–স্পেনীয় পেশাদার ফুটবল খেলোয়াড়। তিনি বর্তমানে স্পেনীয় ক্লাব রিয়াল সোসিয়েদাদ এবং স্পেন জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন। নরমঁদ ২০২৩ সালে স্পেনের হয়ে আন্তর্জাতিক পর্যায়ে অভিষেক করেছেন; স্পেনের জার্সি গায়ে তিনি এপর্যন্ত ৯ ম্যাচে ১টি গোল করেছেন।